เปลี่ยนบรรยากาศจากอาหารแบบตะวันออกมาเป็นอาหารสไตล์อเมริกันบ้าง วันนี้จะมารีวิวซานตาเฟ่สเต็กสาขาเดอะมอลล์ท่าพระกันค่ะ เดินผ่านหลายครั้ง รู้สึกว่าร้านนี้สะดุดตามาก อาจจะเป็นเพราะการตกแต่เก๋ไก๋ที่ทำให้เหมือนเรากำนั่งทานอยู่ในโบกี้รถไฟยังไงอย่างนั้น ที่ดึงดูดให้เราเข้าร้านนี้แบบไม่มีแรงต่อต้าน (เว่อร์มาก) ไม่ใช่อะไร ที่จริงวันนั้นอยากกินสเต็ก แล้วก็นึกถึงร้านนี้ขึ้นมาก็เลยลากเพื่อนออกมากินด้วยกัน ด้วยความอยากกินสเต็กมา เปิดเมนูแล้วก็เลยสั่ง     พอร์คชอปซุปครีมเห็ดมาหนึ่งที่ ตามด้วยเมนูของเพื่อนที่ไม่ค่อยอยากกินสเต็กเท่าไหร่ แต่ปฏิเสธเราไม่ได้ มันก็เลยสั่งสปาเก็ตตี้ผัดไส้กรอก และอีกหนึ่งเมนูที่ขาดไม่ได้เวลามาทานอาหารสไตล์นี้ก็คือผักโขมอบชีส รอไม่นานหรือเม้าเพลินไม่รู้ค่ะ แปปเดียวอาหารก็มาเสิร์ฟแล้ว สั่งสปาเก็ตตี้ผัดไส้กรอกของเพื่อนมาก่อนเลย น่ากินมากเลยค่ะ ไส้กรอกหั่นมาชิ้นหนาและให้มาหลายชิ้นมากค่ะ ว่าแล้วก็แอบตักไส้กรอกเข้าปาก รสชาติดีเลยค่ะ ไส้กรอกชิ้นหนา เต็มปากเต็มคำมาก แล้วสเต็กของเราก็ตามมาค่ะ สันนอกหมูมีไขมันแทรกนิดหน่อย ชิ้นใหญ่เบิ้ม น่ากินมากราดซอสเห็ดเข้มข้นมาด้วยค่ะ อร่อยดี แต่เราอยากได้ซอสแบบชุ่มฉ่ำกว่านี้อีกหน่อย แต่ก็ไม่ได้ลองขอเค้าเพิ่ม ไม่รู้เหมือนกันว่าขอได้รึป่าว ไว้วันหลังจะลองขอดู เสิร์ฟมาพร้อมกับสลัดจุ๋มจิ๋มและขนมปังกระเทียมสองชิ้น แบ่งให้เพื่อนไปชิ้นนึง เพราะกินคนเดียวไม่หมดแน่ๆ ขนมปังอบมายังอุ่นๆอยู่เลยค่ะ หอมนุ่ม ไม่แข็งค่ะ แล้วจานเด็ดก็มาถึงผักโขมอบชีสตักขึ้นมานี่ชีสยืดเยิ้มยาวสุดๆ น่ากินมาก เห็นแล้วเยิ้มตามชีสเลย รสชาตอก็อร่อยมากเลยค่ะ ชีสเยอะดี จานใหญ่ด้วย เอาเป็นว่ามื้อนี้ปลื้มค่ะ อาหารอร่อยทุกอย่าง คุณภาพเหมาะสมกับราคา ราคาก็ไม่แพง ถูกใจมากค่ะ